Subskriptionsplan. Til Nytaar agter Undertegnede at udgive en ny Samling, Smaadigte, men da Passagen paa Boghandelens Landever, efter Sigende i disse Tider er spærret for Kjørende og Ridende, og næsten kun skal være fremkommelig for Fodgjængere med Vandstøvler paa, og for Bissekræmmere med Markskringler og Peberkager i Vadsækken, saa nødsages jeg til at skyde Gjenven, for muligen ved foreløbig Anmeldelse at sikkre mine Smaadigte Befordring og Herberg, naar de fra Sorøe drage ud i den videVerden. - Samlingen bliver 8 til 10 Ark stor og sælges for 1 Rbd. De ærede Subskribentsamlere erholde skyldigst Tak og Tiende, og ombedes behageligen at sende Planerne enten til Hr. Universitetsboghandler Reizel eller til Undertegnede. Kjøbenhavn den 15 Aug. 1830. Christian Wilster, Lector ved Sorøe Akademie.
Smaadigte
Forfatter: Christian Wilster
Dato: 1830-09-14